पुलिस थाने में बनाया पार्क, पुलिस कर्मियों ने झाड़ू लेकर की सफाई
रायसिंहनगर| बीकानेररियासत काल में बना पुलिस थाना भवन एक फिर रंग रोगन होने एवं मरम्मत होने के बाद साफ-सुथरा दिखाई देने लगा है। थाने का जनसहयोग से सौंदर्यकरण किया गया है। सामाजिक संस्थाओं एवं दानदाताओं ने इसमें सहयोग दिया। वहीं पुलिस कर्मियों ने विशेष सफाई कर अभियान चलाया। रविवार को पुलिस थाने में पुलिस अधिकारियों ने थाने में झाड़ू लेकर सफाई की। पौधों की की भी सार संभाल की। पुलिस थाने के पुराने भवन में टूट-फूट सही करने के साथ ही रंग रोगन किया गया है। पुरानी अलमारियों खिड़की दरवाजे सब सही करवाए गए हैं। थाना भवन में स्वागत कक्ष, कम्पयूटर कक्ष एवं एसएचओ कक्ष का सौंदर्यकरण किया गया है। थाने में छोटा पार्क विकसित किया जा रहा है। फूलदार पौधे भी लगाए गए हैं। पुलिस कर्मी इनकी देखभाल करते हैं। थाना प्रभारी अरविंद बिश्नोई के अनुसार पदमपुर की बिजली उत्पादक संस्था कल्पतरु, राजस्थान एग्रीकल्चर वर्क्स के मालिक हरमीतसिंह, सतजंडा के सरपंच नरसिंह, लिखमेवाला की सरपंच हरजीत कौर, लूणेवाला सरपंच मनोहरी देवी, 22 पीएस सरपंच कृपासिंह ने आर्थिक सहयोग किया।
hin_Deva hin_Deva